अनुभवी ब्याट्सम्यानहरू पारस, ज्ञानेन्द्र, शरद भेस्वाकरका साथै युवा जोश दीपेन्द्रसिंह ऐरीले लय लिएमा नेपाल विपक्षीका लागि ठूलो प्रतिद्वन्द्वी बन्नसक्छ । हङकङसँगको अभ्यास खेल वर्षाले बिथोलिए पनि युएईसँगको अभ्यास खेलमा नेपाली ब्याटिङले केही आशा देखाएको छ । त्यसैले नेपाली क्रिकेटका बारेमा केही भन्न सकिन्न । डिभिजन २ मा नेपालले चारमध्येको तीन खेल अन्तिम ओभरमा जितेको थियो । एकदिवसीय अन्तर्राष्ट्रिय मान्यता लक्ष्य भए पनि यस्तै नतिजा आएमा नेपाल विश्वकपमै नपुग्ला भन्न सकिन्न ।
